S p r á v a  
o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie,  
Drieňová 36, 821 02 Bratislava

**za školský rok 2017/18**

# Predkladá:

PhDr.Danka Grečnerová

Riaditeľka CPPPaP

Prerokované na pracovnej porade CPPPaP

dňa ...............................

**Vyjadrenie pracovníkov CPPPaP:**

Pracovníci CPPPaP odporúčajú

zriaďovateľovi:

Okresnému úradu Bratislava – odbor školstva, Tomášiková 46, Bratislava

**s ch v á l i ť**

Správu o výsledkoch a podmienkach

pedagogicko-psychologickej činnosti

CPPPaP, Drieňová 36, Bratislava II

za školský rok 2017/2018.

**Stanovisko zriaďovateľa:**

Okresný úrad Bratislava – odbor školstva,

Tomášiková 46, Bratislava

**s ch v a ľ u j e**

Správu o výsledkoch a podmienkach

pedagogicko-psychologickej činnosti

CPPPaP, Drieňová 36, Bratislava II

za školský rok 2017/2018.

.................................................................

za zriaďovateľa

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č.9/2006 Z. z. zo 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.
3. Výstupy z elektronickej evidencie klientov, činnosti a podujatí z EvuPP verzia 4.4.
4. Plán práce jednotlivých oddelení CPPPaP Drieňová 36, Bratislava, na školský rok 2017/2018.
5. Správy o činnosti a vyhodnotenia plnenia plánov práce jednotlivých oddelení CPPPaP. Individuálne mesačné výkazy zamestnancov CPPPaP - doplnkovo.

## S p r á v a o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie Drieňová 36, 821 02 Bratislava

**za školský rok 2016/2017**

**Základné identifikačné údaje o CPPPaP: (§ 2 ods. 1 písm. a)**

|  |
| --- |
| 1. Názov zariadenia: Centrum pedagogicko-psychologického poradenstva a prevencie |
| 2. Adresa: Drieňová 36, 821 02 Bratislava IČO : 30796687 |
| 1. Telefónne číslo:   43 632 588 |
| 1. E-mailová adresa: info@cpppapba2.sk |
| 1. Zriaďovateľ: Okresný úrad Bratislava |

**Vedúci zamestnanci CPPPaP:**

|  |  |
| --- | --- |
| Meno a priezvisko | Funkcia |
| PhDr.Danka Grečnerová | riaditeľka |
| PhDr.Slávka Svitková | vedúca oddelenia psychol.poradenstva |
| Mgr.Silvia Brídziková | vedúca oddelenia špeciálno-pedag.poradenstva |
| Mgr.Viktor Brichta | Vedúci oddelenia prevencie |

**b) Údaje o počte klientov za školský rok 2016/2017 (§ 2 ods. 1 písm. b)**

V školskom roku 2017/2018 sme poskytli individuálnu starostlivosť  **2 780 klientom.** V tabuľke uvádzame primárne dôvody príchodu klientov do zariadenia, u viacerých z nich sme sa venovali viacerým oblastiam. Okrem toho sme realizovali množstvo iných odborných aktivít, najdôležitejšími boli : poskytli sme odbornú činnosť 10550 účastníkom z toho jednorázovo 8 558 **účastníkom**. Opakujúce individuálne činnosti sme realizovali u 1728 klientov. **Vydali sme 2664 odborných správ a podkladov pre výchovno-vzdelávacie plány. Poskytli sme 250 konzultácií pre iných odborníkov, 4301 konzultácií pre rodičov. Narástol počet odborných aktivít pre rodičov a iných odborníkov a počet správ z vyšetrení.**

V starostlivosti zariadenia bolo 34 predškolských zariadení, 19 základných škôl, 29 stredných škôl a 5 školských zariadení pre žiakov so špeciálnymi výchovno-vzdelávacími potrebami.

**Primárne dôvody príchodu klienta do CPPPaP:**

|  |  |
| --- | --- |
| Školská zrelosť | 1 261 |
| Problémy v učení | 695 |
| Profesijná orientácia | 356 |
| Osobnostné a psychické problémy | 235 |
| Problémy v správaní | 161 |
| Rodinné a iné dôvody | 37 |
| Poruchy vo vývine reči | 17 |
| Sociálno-patologické javy | 2 |
| Disociálna činnosť | 16 |
| Rovesnícky aktivista | 0 |
| **Klientov spolu** | **2 780** |

**g) Údaje o  fyzickom počte zamestnancov a  plnení kvalifikačného predpokladu zamestnancov školského zariadenia ku dňu koncoročnej kvalifikácie (§ 2 ods. 1 pís. g)**

|  |  |  |
| --- | --- | --- |
| **Oddelenie psychol. poradenstva** | **Fyzický počet** | **úväzky** |
| Psychológovia, z toho 1 vedúci +riaditeľka | 13 | 12,50 |
|  |  |  |
| **SPOLU** | **13** | **12,50** |
| **Špeciálno-pedagogické oddelenie** | **Fyzický počet** | **úväzky** | |
| Špeciálni pedagógovia, z toho 1 vedúci | 6 | 5,25 | |
| **SPOLU** | **6** | **5,25** | |
| **Oddelenie prevencie** | **Fyzický počet** | **úväzky** | |
| Špeciálni pedagógovia, | 1 | 1,0 | |
| Sociálni pedagógovia – 1 ved.odd. | 3 | 2,5 | |
| Psychológovia | 2 | 2,0 | |
| **SPOLU** | **6** | **5,5** | |
| **Ekonomicko-prevádzkové odd.** | **Fyzický počet** | **úväzky** | |
| personalista + soc.administr.pracov. | 1 | 1,00 | |
| soc.administ.pracovník + archív | 1 | 1,00 | |
| Účtovníčka + rozpočtárka | 1 | 0,60 | |
| majetok, správca budovy | 1 | 0,50 | |
| informatik | 1 | 0,65 | |
| EVuPP + administratívny pracovník | 1 | 0,50 | |
| upratovačka | 1 | 0,50 | |
| **SPOLU** | **7** | **4,75** | |

Celkom za CPPPaP k 31.08.2018 je:

- fyzický počet zamestnancov je 32,

- počet úväzkov je 28,00.

Od1.9.2018 . sme prijali ďalšiu špeciálnu-pedagogičku

Všetci odborní zamestnanci majú splnené kvalifikačné predpoklady.

1 OZ má podľa vyhl.č.41/96Z.z.- §10 odst.6 výnimku zo vzdelania.

**h) Údaje o ďalšom vzdelávaní zamestnancov školského zariadenia ( §2 ods.1 písm. h)**

Odborní zamestnanci oddelenia poradenstva v osobnostnom, vzdelávacom a kariérovom vývine sa aj v školskom roku 2017/2018 vzdelávali krátkodobými a dlhodobými formami školenia a absolvovali viaceré semináre a výcviky, prevažne akreditované odbornými organizáciami a inštitútmi na Slovensku.

Uvádzame najdôležitejšie zo vzdelávacích aktivít, na ktorých sa pracovníci oddelenia zúčastnili:

**Oddelenie psychologického poradenstva v osobnostnom, vzdelávacom a kariérovom vývine:**

**Dlhodobé vzdelávanie:**

V školskom roku 2017/18 pokračovala 1 OZ v supervízií po ukončenom dlhodobom výcviku ( Vzdelávanie v psychodynamickej psychoterapii ), ktoré realizuje SIPP

a 1 OZ vo vzdelávaní v metóde Sindelar a vo výcviku Procesorientovanej psychológie, ktoré organizuje POPI.

Vzdelávacie aktivity absolvovali na vlastné náklady často v čase pracovného voľna.

Za neadekvátnu považujeme skutočnosť, že výcviky sú akreditované odbornými inštitúciami a nie sú akceptované ministerstvom školstva ako kontinuálne vzdelávanie, a teda nie sú za absolvovanie udeľované kredity.

**Kontinuálne vzdelávanie:**

1 OZ oddelenia úspešne vykonala 1.atestáciu.

2 OZ sa zúčastnili kontinuálneho vzdelávania. „Nenásilná komunikácia“

Vedúca oddelenia sa pravidelne zúčastňovala funkčného vzdelávania, ktoré organizuje MPC.

**Účasť na konferenciách , seminároch a workshopoch organizovaných inými odbornými inštitúciami:**

|  |  |
| --- | --- |
| -Využívanie dostupných diagnostických nástrojov kariérového poradenstva | 2 OZ |
| -Punk Rock – divadelné predstavenie pre študentov SŠ /prevencia | 5 OZ |
| -Úskalia vývinového diania u detí s klinickými symptómami - obstipácia,  encopréza a enuréza ( Dr. Reichelová CSc ) | 3 OZ |
| -Stretnutie VP Bratislavského kraja organizované CPPPaP Ba 4  Hosťom stretnutia bol Mgr. Hambálek s témou: „Efektívny pomáhajúci rozhovor“ | 2 OZ |
| -Poruchy príjmu potravy u detí a adolescentov | 1 OZ |
| -Detská kresba | 1 OZ |
| -Základy krízovej intervencie | 1 OZ |
| -VAPAC ( Akadémia vzdelávania ) | 4 OZ |
| -Práca s rodinou v prirodzenom prostredí (BSK) | 3 OZ |
| -Rorschach pre nezdravotníkov / 6 stretnutí / | 1 OZ |
| -Kariérové poradenstvo (VÚDPaP) | 1 OZ |
| -19 november – Svetový deň prevencie proti zneužívaniu detí/Viedeň/ | 1 OZ |
| -Posudzovanie spôsobilosti k zahájeniu ŠD (VÚDPaP) | 1 OZ |
| -Sandplay | 1 OZ |
| -Dieťa v ohrození (VÚDPaP) | 5 OZ |
| -Združenie KP (Klub združenia + pracovné stretnutie) | 1 OZ |
| -Terapeutické karty | 1 OZ |
| -Župný deň SOŠ /Avion/ (BSK) | 3 OZ |
| -Molekulové základy depresívnej poruchy u detí (DFNsP) | 2 OZ |
| -Projektívne techniky u detí a mladistvých ( PhDr.Bátovská ) | 2 OZ |
| -Filiálna terapia ( PhDr. Reichelová CSc) | 3 OZ |
| -Poruchy správania u detí ( BSK) | 5 OZ |
| -Individuálna supervízia (Inštitút terapie hrou) | 1 OZ |
| -Profesia Days | 2 OZ |
| -Teória SIVP I. blok | 1 OZ |
| -Arte terapia | 1 OZ |
| -JOB Expo (Nitra) | 1 OZ |
| - KIP – seminár (Trenčianske Teplice) | 1 OZ |
| -Diagnostika psychického vývinu – ISA (VÚDPaP) | 1 OZ |
| -Kariérové poradenstvo v meniacom sa svete | 1 OZ |
| -Navigácia pri hľadaní povolania (Euroguidance – T.Diener ) | 1 OZ |
| -Národná cena kariérového poradenstva v Bratislave a v Prahe | 1 OZ |
| -Rada ZO OZ /2 stretnutia/ | 1 OZ |
| -Školenie predsedov ZO OZ | 1 OZ |

**Metodička pre sekciu psychodiagnostiky** sa pravidelne zúčastňovala stretnutí metodikov v CPPPaP Ba I - celkove 3 razy. Jedno stretnutie organizovalo CPPPaP Ba 5. Okrem metodičky sa stretnutia zúčastnila aj riaditeľka zariadenia a vedúca oddelenia.

**Odborné semináre organizované metodičkou pre školských psychológov:**

Metodické vedenie školských psychológov sa realizovalo formou skupinových stretnutí v zariadení CPPPaP na Drieňovej 36 – po vzájomnej dohode. Stretnutia organizovali 2 OZ nášho zariadenia. Počas školského roka 2017/18 sa uskutočnilo 7 skupinových stretnutí pre školské psychologičky. Priemerný počet účastníkov bolo 6.

Obsahom stretnutí boli nasledujúce témy:

* vymedzenie úloh a kompetencií školského psychológa
* spolupráca školského psychológa s CPPPaP
* poskytnutie potrebných informácií týkajúcich sa možností diagnostiky a poskytovania poradenstva školským psychológom na území školy, v ktorej pôsobí
* poskytnutie odporúčaní týkajúcich sa odbornej literatúry a psychodiagnostických metód vhodných pre prácu so žiakom na pôde školy
* poskytnutie priestoru pre komunikáciu s kolegami ohľadom rôznych aktuálnych problémov vyskytujúcich sa na pôde školy
* informovanie a poskytovanie možností absolvovať vzdelávacie aktivity organizované pracoviskom CPPPaP Bratislava 2
* poskytnutie vzdelávania určeného výhradne školským psychológom za účelom rozšírenia repertoáru techník vhodných pre prácu so žiakom na pôde školy

Na dvoch stretnutiach prijala pozvanie 1 OZ CPPPaP, ktorá poskytla vzdelávanie na tému: „Terapia hrou a jej využitie v priestoroch ZŠ“. Počas školského roka boli zorganizované pre školské psychologičky ešte 2 vzdelávacie semináre, ktorých sa zúčastnili aj odborní zamestnanci CPPPaP:

Semináre:

Mgr. Richtárechová /CPPPaP Ba2/: „Terapia hrou a jej využitie v priestoroch ZŠ“

účasť 8 pracovníkov

Mgr. Katarína Skowron : „Skúsenosti s prácou v SLVS Senec“-účasť 4 OZ z CPPPaP

„Dieťa so syndrómom FASD“ účasť 9 OZ z CPPPaP

**Odborné semináre organizované metodičkou pre výchovných poradcov ZŠ:**

Metodickým vedením výchovných poradcov základných škôl bola poverená 1OZ z nášho oddelenia. Poskytovala konzultácie pre výchovných poradcov, informovala ich o zaujímavých podujatiach pre deviatakov (prezentácia stredných škôl v Avion Shopping parku, DOD na stredných školách...).

Zorganizovala 2 stretnutia pre výchovných poradcov priamo na stredných školách ( Stredná priemyselná škola stavebná a geodetická a Súkromná stredná odborná škola na Exnárovej ul.)

V priestoroch CPPPaP zorganizovala interný seminár pre výchovných poradcov aj pre zamestnancov nášho zariadenia na tému:

-„Poruchy správania u detí“, ktorého lektorkou bola MUDr. Matzová z Národného ústavu detských chorôb. Na seminári sa okrem výchovných poradcov zúčastnili

4 OZ nášho oddelenia. Počet účastníkov z radov výchovných poradcov : 9

**Odborné semináre organizované metodičkou pre výchovných poradcov SŠ:**

Metodickým vedením výchovných poradcov stredných škôl okresu Bratislava 2 bola poverená 1 OZ.

Jedno stretnutie pre výchovných poradcov Bratislavského kraja bolo organizované CPPPaP Ba4 na tému: „Efektívny pomáhajúci rozhovor“, ktorý lektoroval Mgr. Hambálek.

Celkove boli na CPPPaP Ba2 realizované 4 stretnutia výchovných poradcov stredných škôl:

-„Riešenie konfliktov a problémových situácií v školskom prostredí I.“, ktoré lektorovala PaedDr. Franková. Stretnutie malo prevažne zážitkovú formu.

- „Zahraničná mobilita a jej miesto v kariérovom vývine žiakov“. Lektorkou bola Mgr. Jaššová – konzultantka centra Euroguidance v SR.

- „Ako sa stať autorom svojho kariérového príbehu?“ - lektorovala

Mgr. Martinkovičová PhD.

Druhou témou stretnutia bola „Prezentácia IRPU“ /individuálny rozvojový program pre učiteľov/, ktorú prezentovala Mgr. Mikulová Balážová – koordinátorka programov pre učiteľov v občianskom združení LEAF. Na stretnutí sa zúčastnili okrem výchovných poradcov SŠ aj 2 OZ nášho oddelenia.

Obe lektorky venovali účastníkom študijné materiály vo forme brožúrky a v elektronickej podobe.

- „Riešenie konfliktov a problémových situácií v školskom prostredí II.“ lektorovali PaedDr. Franková a PhDr. Remiašová. Účastníkom poskytli písomné podklady pre prácu s konfliktom v školskom prostredí.

Metodička pre výchovných poradcov SŠ zabezpečovala metodické inštruktážne návštevy na školách v počte 11. Organizovala aktívy pre výchovných poradcov, upozorňovala na aktuálne informácie v oblasti výchovného a kariérneho poradenstva, mailovou poštou minimálne 1raz mesačne,

Poskytovala osobné a telefonické konzultácie pre výchovných poradcov a iných zamestnancov škôl cca 37 krát, participovala na akciách usporiadaných pre výchovných poradcov a iných špecialistov alebo expertov vo výchovnom poradenstve. Zúčastňovala sa Dní otvorených dverí na SŠ 8 krát.

Podľa potreby sa venovala študentom VŠ formou stáží, realizovala konzultácie, prezentácie a pomoc pri administrovaní dotazníkových a výskumných materiálov a zbere dát v SŠ.

**Účasť OZ oddelenia psychologického poradenstva v osobnostnom, vzdelávacom a kariérovom vývine na interných seminároch CPPPaP Ba2 :**

|  |  |
| --- | --- |
| - Aplikácia vzdelávacích programov pre žiakov so zdravotným znevýhodnením a všeobecným intelektovým nadaním | 1 OZ |
| - Arteterapia a muzikoterapia | 3 OZ |
| -Supervízia 1. stretnutie /PhDr.Bátovská / | 5 OZ |
| -Dielčie oslabenia výkonu / Mgr. Eliášová/ | 6 OZ |
| -Riešenie konfliktov v škole /PhDr.Balková/ | 2 OZ |
| -Supervízia 2.stretnutie /PhDr. Bátovská/ | 6 OZ |
| -Supervízia 3.stretnutie /PhDr.Bátovská/ | 5 OZ |
| -Stretnutie ohľadom asistenta učiteľa /PaedDr.Mazúrová/ | 1 OZ |
| -Poruchy príjmu potravy /Mgr. Palenčárová/ | 1 OZ |

**ODDELENIE PSYCHOLOGICKÉHO PORADENSTVA V OSOBNOSTNOM, VZDELÁVACOM A KARIÉROVOM VÝVINE** v školskom roku 2017/18 realizovalo nasledovné odborné aktivity:

V oddelení začalo pracovať v uplynulom školskom roku 13 psychológov

( spolu s riaditeľkou CPPPaP ). 1 OZ pracovala na 0,5 úväzok, 1 OZ - na 0,8 úväzok a 11 OZ - na plný úväzok. V marci 2018 odišla na MD 1 pracovníčka a od apríla 2018 nastúpila na jej miesto pracovníčka na zastupovanie počas MD. Koncom školského roka bol 1 OZ predĺžený úväzok z 0,8 na 1,0.

V starostlivosti odborných zamestnancov boli klienti z MŠ, ZŠ a SŠ prevažne druhého bratislavského okresu, ale aj klienti z iných lokalít alebo súkromných školských zariadení, ktorí prišli na žiadosť zákonných zástupcov.

**Komplexná psychologická diagnostika a poradenstvo**

Oddelenie psychologického poradenstva v osobnostnom, vzdelávacom a kariérovom vývine poskytlo komplexnú psychologickú starostlivosť **2352** klientom. Aktivít s klientmi, konzultácií so zákonnými zástupcami a metodických činností bolo realizovaných **8 911.**

Najväčšie zastúpenie klientely v rámci problematiky sme zaznamenali u vyšetrení školskej spôsobilosti (**1261** klientov : z toho depistážnych vyšetrení bolo **907**).

Pomerne veľkú skupinu tvoria aj problémy v učení**(695)** a profesijná orientácia

(**356**). Najviac vyšetrení sa zrealizovalo na žiadosť rodičov / zákonných zástupcov.

**Individuálna klientela v CPPPaP:**

Oddelenie psychologického poradenstva v osobnostnom, vzdelávacom a kariérovom vývine poskytuje individuálnu diagnostiku a psychologické poradenstvo rodičom, zákonným zástupcom a pedagógom pri problémoch:

- detského vzdoru

- v adaptácii na predškolské zariadenie

- separačnej úzkosti

- agresivity medzi rovesníkmi

- šikany

- v osobnostnom a emocionálnom vývine

- v nerovnomernom kognitívnom vývine

- v učení

- v diagnostike a rediagnostike detí a žiakov so špeciálnymi výchovno-vzdelávacími potrebami

- v identifikácii všeobecného intelektového nadania

- v oblasti výchovy ( striedavá starostlivosť, súrodenecká rivalita,...)

- v posudzovaní školskej spôsobilosti v predškolskom období

- v diagnostike a rediagnostike detí zo sociálne -znevýhodneného prostredia

- v profesijnom poradenstve žiakov ZŠ a SŠ

**Individuálna a skupinová práca v teréne:**

Pri komplexnej starostlivosti o klientov nášho zariadenia zamestnanci využívali okrem vlastných priestorov aj odbornú prácu v teréne ( MŠ, ZŠ, SŠ ). Počet návštev v MŠ bolo zrealizovaných celkove v našom oddelení 266, v ZŠ – 182 a v SŠ- 107.

V materských školách zamestnanci vykonávali pozorovania detí v rovesníckej skupine po dohode s riaditeľkou MŠ, konzultovali s pedagógmi a realizovali depistážne vyšetrenie školskej spôsobilosti u predškolákov (počtom 907) - s následnými konzultáciami s rodičmi detí v popoludňajších až večerných hodinách. Rodičom detí, ktorým boli depistážou identifikované grafomotorické alebo iné ťažkosti v príprave na školu, bolo navrhnuté realizovať v jarných mesiacoch komplexné vyšetrenie školskej spôsobilosti u svojich detí v priestoroch CPPPaP. Odborní zamestnanci v období medzi depistážou a komplexným vyšetrením školskej spôsobilosti realizovali ( podľa záujmu riaditeľky MŠ ) stimulačný program školskej spôsobilosti priamo v priestoroch MŠ s možnosťou rozvíjať nezrelé funkcie u problematických predškolákov.

Stimulačný program školskej pripravenosti bol v uplynulom roku uskutočnený na 4 MŠ(MŠ – Gemerská, Nevädzová, Kríková, Šíravská – absolvovalo ho spolu 35 detí ).

Zamestnanci realizovali prednášky pre rodičov a pedagógov v priestoroch MŠ vo večerných hodinách na témy :

„Školská spôsobilosť“ (MŠ – Bancíkovej, Exnárova, Linzbothová, Medzilaborecká, Tekovská)

„Nadané deti“ – (MŠ Exnárova a Tekovská)

„Adaptačné obdobie detí v MŠ (MŠ Šíravská)

V základných a stredných školách počas práce v teréne zamestnanci oddelenia poradenstva konzultovali s pedagógmi škôl, so zákonnými zástupcami, pozorovali žiakov priamo na vyučovaní, realizovali v prípadoch ťažšej dostupnosti klientov do nášho zariadenia individuálnu alebo skupinovú diagnostiku či rediagnostiku. Skupinovú prácu s problematickou triedou realizovali naše zamestnankyne na 2 ZŠ ( Železničná a Borodáčova spolu 25 žiakov) .

Na základných školách podľa záujmu školy participovali zamestnanci CPPPaP na zápisoch žiakov do 1. ročníka ( ZŠ Biskupická, Drieňová, Rajčianska a Medzilaborecká).

V našom okrese sa pravidelne otvárajú 0-té ročníky na 2 ZŠ ( Žitavská a Biskupická ) pre deti zo sociálne znevýhodneného prostredia. V týchto školách uskutočňujú koncom školského roka 2 OZ rediagnostické vyšetrenie žiakom 0-tého ročníka.

Odborní zamestnanci realizovali besedy so študentami SŠ.

„Ako na VŠ?“- beseda pre študentov SPŠSaG , GIH a OA Nevädzova – počtom 63 .

Špecifickú odbornú činnosť predstavuje kariérne poradenstvo pre žiakov ZŠ a SŠ. Poskytovanie poradenstva v systéme vzdelávania zohráva dôležitú úlohu pri rozhodovaní žiakov o ich ďalšej profesijnej orientácii. Kariérny vývin sa uskutočňuje v jednote so sociálnym, emocionálnym , osobnostným vývinom a záujmovou profiláciou jednotlivca, preto poradenská pomoc v tomto smere vyžaduje komplexný pohľad na žiakov ZŠ a študentov SŠ.

U žiakov základných škôl ide o problém správnej voľby strednej školy, primerane zodpovedajúcej možnostiam žiakov. Obzvlášť dôležité profesijné poradenstvo je pre žiakov so ŠVVP.

Na SŠ je poskytované poradenstvo študentom, ktorí sú neúspešní pri primárnej voľbe štúdia a potrebujú reorientáciu v tejto oblasti. Taktiež je zabezpečené poradenstvo študentom pri rozhodovaní o voľbe vysokoškolského štúdia.

Skupinová alebo individuálna diagnostika a následné kariérne poradenstvo bolo realizované pre žiakov ZŠ a študentov SŠ počtom 356.

**Skupinová klientela v CPPPaP:**

Druhou fázou diagnostikovania školskej spôsobilosti u predškolákov bolo komplexné vyšetrenie v priestoroch CPPPaP. Realizácia prebiehala v jarných mesiacoch skupinovou formou u detí, ktoré boli identifikované depistážnym vyšetrením ako problematicky pripravené do školy. Až v tejto fáze bola zákonným zástupcom odporúčaná možnosť odloženia začiatku povinnosti vzdelávania u dieťaťa.

OZ oddelenia špeciálno-pedagogického poradenstva realizovali grafomotorické cvičenia zamerané na rozvíjanie grafomotoriky.

Počas grafomotorických cvičení predškolákov v priestoroch CPPPaP ponúkla 1OZ nášho oddelenia prednášku pre rodičov zúčastnených detí na grafomotorických cvičeniach na tému: „Problémy predškolských detí“.

V uplynulom školskom roku o komplexné skupinové vyšetrenie školskej spôsobilosti v jarných mesiacoch požiadalo 295 rodičov, z nich odborní zamestnanci zrealizovali 181 OŠD, 14 detí navrhli do 0-tých ročníkov ZŠ a 7 detí bolo navrhnuté zaškoliť predčasne.

**Terapeutická činnosť:**

V našom oddelení poskytujeme aj individuálnu terapeutickú intervenciu klientom rôzneho veku. Z tohto dôvodu sa objavila potreba supervízie, ktorá bola v školskom roku 2017/18 naplnená zorganizovaním 3 supervíznych stretnutí s PhDr. Bátovskou jednou odbornou pracovníčkou oddelenia. Supervízie sa zúčastňujú odborní zamestnanci, ktorí dlhodobo pracujú s klientom.

**Osvetová , publikačná činnosť , médiá a projekty:**

1 odborná pracovníčka oddelenia viedla evidenciu a prírastky nových knižných titulov v odbornej knižnici.

1 OZ spolupracovala s TV Ružinov pri téme školská spôsobilosť.

Pracovníčky oddelenia sa zapájali do online poradenstva.

1 odborná zamestnankyňa je externou členkou Akreditačnej rady pri MŠVVaŠ SR

1 odborná zamestnankyňa dlhodobo spolupracuje s verejno-právnou televíziou a rozhlasom

**Spolupráca s OZ Labyrint:**

V spolupráci s OZ Labyrint, ktoré sa venuje prevencii sexuálneho násilia na deťoch bol realizovaný v škol. roku 2017/18 1 projekt pozostávajúci z 3 workshopov pre každú triedu zúčastnenú na projekte a z besedy s rodičmi s názvom:

- „Prevencia sexuálneho násilia na deťoch“ – preventívny program bol uskutočnený na 3 ZŠ ( Rajčianska, Nevädzová a Biskupická) so žiakmi 6 tried 3. a 4. ročníkov (spolu 105 žiakov ).

Členky OZ Labyrint realizovali 2 stretnutia s rodičmi detí zúčastnených na projekte vo večerných hodinách na ZŠ Rajčianska a Nevädzová.

Okrem projektu, členky OZ Labyrint realizovali osvetovú činnosť:

- „Prevencia sexuálneho násilia na dievčatách“- workshop bol vyžiadaný na SŠ Švabinského , absolvovalo ho 16 dievčat s mentálnym postihom.

- „Kyberšikana“ – workshop bol realizovaný na ZŠ Rajčianska so žiakmi 5. ročníka z príležitosti „Európskeho dňa bezpečného internetu a mobilu“ ( spolu 21 žiakov ).

2 členky OZ realizovali seminár pre koordinátorov ZŠ v CPPPaP Ba2 na tému:

„Prevencia sexuálneho násilia na deťoch“.

Členky OZ Labyrint vykonávali aj poradenskú a konzultačnú činnosť k tejto problematike s pracovníčkami CPPPaP Ba 2 , alebo iným odborníkmi, rodičmi detí a príbuznými. V prípade potreby konzultovali s inými odborníkmi pracujúcimi v tejto oblasti.

**Stáže:**

V uplynulom školskom roku v našom zariadení realizoval stáž 1 študent a 1 študentka VŠ. Absolventskú prax sme umožnili 1 psychologičke. Zamestnanci oddelenia sa im odborne venovali a odovzdávali im bezplatne svoje bohaté skúsenosti.

**Evup, archív, administratíva:**

Okrem odborných činností, odborní zamestnanci evidovali činnosti s klientami do systému Evupp. Napriek tomu, že nový evidenčný systém umožňuje evidovať klientov súbežne všetkými pracovníkmi, nepovažovali sme za korektné od zodpovednej agentúry oneskorené spustenie systému Evupp (takmer na konci školského roka). Prínosom a veľkou pomocou pre OZ bola pomoc pri evidovaní kariet do systému Evupp určenou pracovníčkou.

Pracovníci taktiež zapisovali do elektronickej evidencie osobné spisy klientov do archívu.

Odborné pracovníčky vypracovávajú zo psychologických vyšetrení klientov diagnostické správy,  vypĺňajú s klientom alebo jeho zákonným zástupcom iné administratívne tlačivá (informovaný súhlas, rozhodnutie o prijatí do starostlivosti CPPPaP) a taktiež vypracovávajú pravidelne mesačné výkazy práce.

**Teambuilding:**

Pracovníčky oddelenia sa podieľali na realizácii Vianočných dielní – kde vlastnoručne tvorili vianočné dekorácie na spríjemnenie atmosféry v zariadení. Rovnako príjemné bolo aj predvianočné posedenie v kolektíve pracovníkov CPPPaP. Účasť na plánovanej teambuildingovej aktivite Vítanie jari znemožnili výdatné búrky, pracovníci zariadenia si však vynahradili spoločnú outdoorovú aktivitu na druhý pokus za príjemného počasia.

**Oddelenie špeciálnopedagogického poradenstva v osobnostnom, vzdelávacom a kariérovom vývine v školskom roku 2017/2018 realizovalo nasledovné odborné aktivity:**

Špeciálnopedagogické oddelenie v CPPPaP v školskom roku 2017/2018 tvorilo celkovo 6 odborných zamestnancov – špeciálne pedagogičky, z toho dve špeciálne pedagogičky boli zamestnané na ½ pracovný úväzok a 3 špeciálne pedagogičky na plný (celý) pracovný úväzok. Z celkového počtu špeciálnych pedagógov, jedna špeciálna pedagogička zabezpečuje na 1/2 úväzok aj terapeutickú činnosť. Z celkového počtu odborných zamestnancov oddelenia jedna odborná zamestnankyňa nastúpila v 10/2017 na materskú dovolenku. Nakoľko v špeciálnopedagogickom oddelení pretrvávali výrazné ťažkosti vyplývajúce z nedostatočného personálneho zabezpečenia oddelenia odbornými zamestnancami, boli realizované výberové konania. Jedna odborná zamestnankyňa prijatá do plného pracovného pomeru v čase skúšobnej doby pracovný pomer ukončila z osobných (rodinných) dôvodov a s jednou odbornou zamestnankyňou bol pracovný pomer ukončený zo strany zamestnávateľa.

**Zabezpečenie starostlivosti o ZŠ a SŠ v územnej pôsobnosti CPPPaP II**

V starostlivosti špeciálno-pedagogického oddelenia máme 21 ZŠ, 28 SŠ- Gymnáziá, OA, SOŠ, SUŠ, SPŠ, SZŠ v našej pôsobnosti (mestská časť Bratislava – Vrakuňa, Ružinov, Podunajské Biskupice). Naše centrum navštevujú aj klienti iných mestských obvodov prichádzajúci na vlastnú žiadosť. Všetky ZŠ a SŠ v našej pôsobnosti sú prerozdelené medzi jednotlivých odborných zamestnancov v špeciálnopedagogickom oddelení tak, aby starostlivosť o tieto školy a teda potenciálnych klientov bola realizovaná podľa možností efektívne a flexibilne. Z dôvodu pretrvávajúcich vážnych personálnych ťažkostí (chýbajúci 2OZ na plný úväzok) boli aj v školskom roku 2017/2018 všetky diagnostické a rediagnostické vyšetrenia klientov zabezpečované formou rotary systému – zapisovanie klientov a okamžité prerozdeľovanie medzi odborných zamestnancov špeciálno-pedagogického oddelenia podľa aktuálne možných najbližších voľných termínov.

**Oddelenie špeciálno-pedagogického poradenstva v školskom roku 2017/2018 realizovalo nasledovné odborné aktivity:**

Oddelenie zabezpečovalo depistáž, prevenciu a korekciu, komplexnú reedukačnú činnosť pre žiakov so špeciálnymi výchovno-vzdelávacími potrebami (ŠVVP) v oblasti zdravotného oslabenia, špecifických vývinových porúch učenia, porúch správania a nadaným žiakom ako aj žiakom s narušenou komunikačnou schopnosťou. V oddelení sme zároveň zabezpečovali výkon komplexnej terapeuticko-výchovnej pomoci deťom a žiakom s poruchami vývinu alebo správania, s ohrozeným emocionálnym a sociálnym vývinom a deťom so sťaženými podmienkami v dôsledku ich zdravotného znevýhodnenia a ich zákonným zástupcom. Súčasne bol realizovaný Stimulačný program – Múdra sova - príprava pre deti predškolského veku. Program bol realizovaný v poobedných hodinách pravidelne 1x týždenne počas 3 mesiacov. V rámci vnútorných potrieb oddelenia boli realizované Konziliárne dni špeciálnopedagogického oddelenia, obsahom ktorých bola príprava, štúdium odborných materiálov, konzultácie odborných, legislatívnych materiálov, zákonov, konzultácie klientov – ťažšie prípady, možné postupy ďalšej práce, spolupráca s inými odborníkmi a iné.

V rámci prevencie sme prijali ponuku na odbornú spoluprácu so psychológmi pri depistážach v materských školách - vyhľadávanie detí a žiakov s rizikovými faktormi sme realizovali v školských zariadeniach (MŠ) v našej pôsobnosti.

Účasť na depistáži –

MŠ Palkovičová - 1OZ

MŠ Miletičová - 1OZ

MŠ Podzáhradná - 1OZ

MŠ Piesočná - 1OZ

MŠ Vietnamská - 1OZ

MŠ Exnárová - 1OZ

MŠ Miletičová - 1OZ

MŠ Tekovská - 1OZ

Prevenciu v oblasti porúch učenia a správania sme realizovali prostredníctvom práce s rizikovými jedincami resp. skupinami prevažne u detí predškolského a mladšieho školského veku, kde sa vyskytli rizikové faktory v podobe predčasného narodenia, deti s narušenou komunikačnou schopnosťou, s problémami v lateralizácii, s oslabenými čiastkovými funkciami a výkonmi, s prejavmi porúch správania a narušenia v sociálnej a emocionálnej oblasti, žiakov so sociálne znevýhodneného prostredia a pod..

Komplexnú starostlivosť o žiakov so ŠVVP sme zabezpečili procesmi diagnostiky a prognostiky, navrhovaním odporúčaní a podkladov pre IVVP a realizáciou intervenčných postupov – terapiou, reedukáciou, kompenzáciou, korekciou, ako aj úzkou spoluprácou s rodičmi, s pedagogickými a odbornými zamestnancami škôl, ktorými boli predovšetkým školský špeciálny pedagóg a psychológ, výchovný poradca, asistent učiteľa a pod., prípadne inými odborníkmi napr. logopédmi, lekármi a pod..

Z hľadiska riešenia problematiky odborní zamestnanci oddelenia špeciálnopedagogického poradenstva pracovali celkovo s klientmi formou individuálnej práce s klientom v zmysle diagnostiky, rediagnostiky a komplexnej reedukácie. Realizovaných bolo 2765 individuálnych diagnostických stretnutí a reedukačných, metodických stretnutí pre rodičov, učiteľov a iných odborných zamestnancov a odborníkov. Diagnostické, rediagnostické vyšetrenia boli ukončené písomnou správou. V školskom roku bolo napísaných 458 špeciálnopedagogických správ.

**Zamestnanci oddelenia v školskom roku 2017/2018 sa najintenzívnejšie venovali týmto oblastiam:**

* vývinové problémy detí predškolského veku
* výkonové zlyhanie žiakov ZŠ a SŠ, výchovné problémy, narušenie študijnej motivácie
* techniky učenia, nedodržiavanie psychohygienických zásad štúdia
* vývinové poruchy učenia
* špecifické problémy nadaných žiakov
* začleňovanie detí a žiakov so špecifickými výchovno-vzdelávacími potrebami – špeciálnopedagogická diagnostika a prognostika
* rediagnostika špecifických porúch učenia
* metodická pomoc pri tvorbe individuálnych výchovno-vzdelávacích programov a plánov
* metodické vedenie školských špeciálnych pedagógov a výchovných poradcov
* prednášková, osvetová činnosť na ZŠ školách v územnej pôsobnosti Ba II.
* školská spôsobilosť

**Diagnostika a korekcia bola zameraná prevažne na:**

* deficity poznávacích a kognitívnych schopností
* deficity v jazykových schopnostiach
* deficity v exekutívnych funkciách – v pozornosti, plánovaní a monitorovaní vlastnej aktivity
* percepčno-motorické deficity
* deficity v jemnej motorike a koordinácii
* ťažkosti s orientáciou v čase a priestore
* špecifické a nešpecifické poruchy správania
* profesijná orientácia detí so ŠVVP a zdravotným znevýhodnením
* rodinná terapia a terapia detí s poruchami správania

**Forma práce špeciálno-pedagogického oddelenia:**

* špeciálno-pedagogická diagnostika a prognostika
* poradenská a konzultačná činnosť
* reedukačné, kompenzačné a terapeutické postupy
* spracúvanie odborných vyjadrení a podkladov na IVVP
* odporúčania na asistenta učiteľa, k maturitnej skúške, k špecifickým predmetom Vzdelávacích programov
* depistážna činnosť (vyhľadávanie detí a žiakov s rizikovým vývinom v rámci ZŠ)
* metodická a školiaca činnosť (smerom k výchovným poradcom a školským špeciálnym pedagógom)
* informačná činnosť (možnosti štúdia na ZŠ, SŠ a VŠ pre žiakov so ŠVVP)
* zisťovanie situácie v triedach formou pozorovania pri výskyte problémov (vzťahy učiteľ-žiak v rámci vzdelávania a pod.)
* riešenie problémov detí so ŠVVP na ZŠ a SŠ
* terapeutická činnosť zameraná na rodinnú terapiu.

**Organizácia práce oddelenia:**

Práca s klientom prebiehala v školskom roku 2017/2018 len individuálnou formou. Jednotlivé špeciálno-pedagogické vyšetrenia, rediagnostiky boli realizované priamo v mieste pracoviska a na základných školách, ktoré žiaci navštevovali (formou práce v teréne). Cieľom bolo pozorovanie a práca so žiakom v prirodzených podmienkach školského zariadenia. Zároveň bolo cieľom výsledky vyšetrení prekonzultovať s pedagogickými zamestnancami, školským špeciálnym pedagógom, školským psychológom a inými odbornými zamestnancami a tak lepšie a efektívnejšie aplikovať do vzdelávacieho procesu.

Diagnostické vyšetrenia boli realizované na školách aj v prípadoch, ak sa jednalo o deti a žiakov zo sociálne znevýhodneného prostredia, resp. ak bolo potrebné realizovať  kontrolné (rediagnostické) vyšetrenie.

V rámci práce v teréne – pri pravidelných návštevách škôl boli realizované konzultácie s pedagogickými a odbornými zamestnancami a riaditeľmi školských zariadení.

Vo forme skupinovej práce v poobedných hodinách bol realizovaný Stimulačný program – Múdra sova- pre deti predškolského veku.

**Osvetové a metodické aktivity oddelenia špeciálnopedagogického poradenstva**

V priebehu školského roku 2017/2018 bolo prostredníctvom odborných zamestnancov realizovaných 2765 metodických aktivít. Stretnutia s rodičmi, výchovnými poradcami, so školskými psychológmi, školskými špeciálnymi pedagógmi, učiteľmi boli zamerané prevažne na témy - poruchy učenia a správania, testovanie T5 a T9, voľba povolania u žiakov so ŠVVP, integrácia a IVVP, žiaci zo sociálne znevýhodneného prostredia, nadaní žiaci, tvorba metodických materiálov pre učiteľov žiakov so ŠVVP.

Individuálne a frontálne boli prostredníctvom odborných zamestnancov oddelenia poskytované metodické konzultácie riaditeľom a učiteľom škôl k vyššie menovaným témam priamo na školách a v CPPPaP.

**Odborné semináre organizované pre odborných zamestnancov, učiteľov a rodičov:**

Metodické stretnutia pre školských špeciálnych pedagógov skupinové a individuálne s témami:

* **Vzdelávací program pre žiakov s poruchou aktivity a pozornosti pre primárne vzdelávanie a nižšie stredné vzdelávanie (ŠPU 2017)** - za aktívnej účasti RNDr.Márie Tatranskej a PhDr. Mgr.Pavla Bryndzáka, PhD. zo ŠPU. Stretnutia sa zúčastnilo 23 odborných zamestnancov CPPPaP a školských špeciálnych pedagógov
* **Myšlienkové mapy ako prostriedok zefektívňovania učenia v procese reedukácie žiakov s vývinovými poruchami učenia** - za aktívnej účasti Mgr. Brídzikovej Silvii. Stretnutia sa zúčastnilo 17 odborných zamestnancov CPPPaP a školských špeciálnych pedagógov
* **Riešenie konfliktov v školách – školská a rovesnícka mediácia** za aktívnej účasti PhDr. Lýdie Balkovej. Stretnutie sa zúčastnilo 21 odborných zamestnancov CPPPaP a školských špeciálnych pedagógov
* **Asistent učiteľa, odporúčanie asistenta učiteľa, zjednotenie zaraďovania detí a žiakov do kategórií podľa druhu zdravotného znevýhodnenia** - za aktívnej účasti PaedDr. Mazúrovej Anny z OÚ OŠ v Bratislave. Stretnutia sa zúčastnilo 22 odborných zamestnancov CPPPaP a školských špeciálnych pedagógov.

**Členstvo v odborných inštitúciách - Odborné stretnutia odborných zamestnancov CPPPaP**

Pracovníci špeciálnopedagogického oddelenia sa zúčastňovali metodických stretnutí sekcií metodikov špeciálno-pedagogického poradenstva v počte 3-krát, ktoré boli zamerané na témy:

* Učebnicová politika – používanie dostupných šlabikárov schválených Ministerstvom– vyhodnocovanie vyplnených a zozbieraných dotazníkov zo škôl, ich spracovanie, písomná komunikácia s Ministerstvom školstva. Cieľom bolo upozorniť na obsahové, grafické, metodické nedostatky niektorých šlabikárov, prispieť k zlepšeniu prevencie ťažkostí v čítaní, k zvýšeniu úrovne čitateľskej gramotnosti.
* Zmiešaná porucha školských spôsobilostí (stretnutie za aktívnej účasti a spolupráci všetkých CPPPaP s VÚDPaP).
* Špecifické predmety Vzdelávacích programov – RŠF, TKC, ILI. Vyšetrovanie klientov v územnej pôsobnosti.
* Testovanie T5 a T9 – prednášala Mgr.Polgáryová, PhD. – NÚCEM
* Pokračujúca spolupráca s NUCEM-om
* Spolupráca so Štátnym pedagogickým ústavom
* Nadviazaná aktívna spolupráca s Odborom školstva - PaedDr. Mazúrová Anna

**Odborné semináre realizované v CPPPaP II**

* Riešenie konfliktov a problémových situácií v školskom prostredí – pre výchovných poradcov 2.stupeň
* Myšlienkové mapy ako prostriedok zefektívňovania učenia v procese reedukácie žiakov s vývinovými poruchami učenia – pre OZ a školských špeciálnych pedagógov
* Dielčie oslabenia výkonov – metodika - Mgr. Eliášová Veronika
* FAS – Fetálny alkoholový syndróm - seminár pre OZ a školských psychológov, školských špeciálnych pedagógov
* Asistent učitela – pre OZ a školských špeciálnych pedagógov, PaedDr. Anna Mazúrová Odbor školstva
* Školenie k osobným údajom- CPPPaP pre zamestnancov

**Vzdelávanie odborných zamestnancov špeciálnopedagogického oddelenia realizované mimo CPPPaP**

* Výchova dieťaťa v prvom sedemročí – Mgr. Štepita –pre odborníkov aj rodičov - MC Hojdana
* Ochutnávka „selského rozumu“ o výchove detí doma a ve školce - Marek Herman - DK Ružinov
* Trpezlivosť vo výchove – MC Hojdana
* Analýza subtestov testu ČI(S)TA – testovanie stredoškolákov súborom skúšok – doc. PaedDr.Žovinec, PhD.- Spojená škola internátna Prievidza - 4OZ
* Ahoj škôlka - do školy s úsmevom. Rozvoj jazykových predpokladov pre lepšie zvládnutie čítania/písania. Prednáška pre rodičov budúcich prvákov. MC Hojdana
* Vplyv médií na psychiku mladej generácie. Pre lekárov a pracovníkov CPPPaP. DFNsP Kramáre.
* Párové poradenstvo.

**Realizované prednášky pre rodičov,  učiteľov, odborných zamestnancov ZŠ a SŠ mimo priestorov CPPPaP II na témy:**

* Špecifické poruchy učenia – ZŠ Ružová dolina -1OZ
* Integrácia a IVVP – Spojená škola internátna Hrdličková 1 OZ pre 30 OZ
* Integrácia a IVVP – MPC Bratislava (lektorovanie) 1 OZ pre 35 OZ
* Myšlienkové mapy ako prostriedok zefektívňovania učenia v procese reedukácie žiakov s vývinovými poruchami učenia – Špeciálna základná škola s materskou školou, Karpatská - 1OZ pre 23 OZ

**Účasť na projektových aktivitách:**

* On-line poradenstvo pre rodičov a žiakov II.obvodu zabezpečovali 3OZ v intervale 1xtýždenne (počas roka sa striedali OZ podľa vopred dohodnutého časového harmonogramu)
* Príprava a podanie rozvojového projektu - zapojenie sa projektom do Výzvy na podávanie žiadostí o financovanie rozvojových projektov „Psychologické a špeciálno-pedagogické poradenstvo 2018“ – projekt nebol schválený.

Odborné praxe pre študentov špeciálnej pedagogiky sa v školskom roku 2017/2018 v špeciálno-pedagogickom oddelení nekonali.

**Kontinuálne vzdelávanie odborných zamestnancov oddelenia špeciálno-pedagogického poradenstva**

Možnosti vizualizácie a ich implementácia do procesu učenia detí so špeciálnymi výchovno-vzdelávacími potrebami – aktualizačné vzdelávanie, MPC – 2OZ

Diagnostika a terapia deficitov dielčich funkcií – metóda Dr.Sindelár II – aktualizačné vzdelávanie - 1OZ

Práca s údajmi v prostredí Microsoft Excel – aktualizačné vzdelávanie – SOFTIMEX – 2OZ

Vykonanie druhej atestačnej skúšky, MPC - 1OZ

Profesionalizácia práce vedúceho pedagogického zamestnanca a vedúceho odborného zamestnanca (funkčné vzdelávanie) – 1OZ

Adaptačné vzdelávanie – vedenie 1OZ od 1.12.2017. Ukončenie adaptačného vzdelávania skúškou pred komisiou dňa 21.6.2018.

Všetci odborní zamestnanci sa zúčastnili vianočných dielničniek a teambuildingových aktivít.

**Evup**

Všetci OZ špeciálnopedagogického oddelenia evidovali činnosti s klientom vykonané v školskom roku 2017/2018 do systému Evup počas letných mesiacov 7-8/2018, nakoľko nový evidenčný systém bol oneskorene spustený (takmer na konci školského roka). Súčasne OZ oddelenia zapisovali do elektronickej evidencie osobné spisy klientov a pripravovali ich na založenie do archívu.

**oddeleniE PORADENSTVA V OBLASTI SOCIÁLNEHO VYVINU A prevencie**

Činnosti oddelenia prevencie tradične prebiehali najmä skupinovou formou prevažne vo forme zážitkovo-výcvikových skupín a besied, okrem toho sme poskytovali individuálne poradenstvo a uskutočnili intenzívny týždenný program. Pracovníci oddelenia poskytovali aktivity a služby pre žiakov, ich rodiny a pedagógov zo základných a stredných škôl v našej pôsobnosti.

V školskom roku 2017/2018 pracovali na oddelení prevencie traja sociálni pedagógovia, jeden špeciálny pedagóg a dvaja psychológovia. Celkový počet fyzických zamestnancov pracujúcich na oddelení prevencie je k 31.8.2018 šesť osôb, počet úväzkov 5,5.

**Oddelenie prevencie v školskom roku 2017/2018 realizovalo nasledovné odborné aktivity:**

1. Práca s problémovými triedami na I; II. stupni a stredných školách /DOD/
2. Tématické besedy na školách
3. Klubové aktivity, komunity detí, akcie pre deti
4. Odborné konzultácie s učiteľmi
5. Spolupráca s koordinátormi prevencie
6. „Zaži sám seba, Krok za krokom“- polouzavretá skupina
7. „Vykroč s nami do sveta hier“- polouzavretá skupina
8. Diskusná skupina pre stredoškolákov
9. Práca s individuálnymi klientmi
10. Odborné praxe študentov VŠ
11. Realizácia projektov
12. Prednášková a popularizačná činnosť
13. Ďalšie vzdelávanie zamestnancov
14. **Práca s triedami na I, II stupni a stredných školách – Deň otvorených dverí**

**Práca s triedami na I. stupni – Deň otvorených dverí**

Cieľom opakujúcich sa dvojhodinových stretnutí prebiehajúcich na škole je práca s triedami. S požiadavkou na prácu nás oslovoval triedny učiteľ v spolupráci s koordinátorom prevencie danej školy. Cieľom aktivít v triede bolo najmä zlepšenie disciplinovanosti a rešpektovanie dohodnutých pravidiel v triede, riešenie vzťahov a konfliktov medzi deťmi navzájom alebo eliminácia agresívneho správania. Využívali sme hry a aktivity zamerané na zlepšenie vzťahov a spolupráce, ale aj hry na uvoľnenie a zlepšenie koncentrácie. Súčasťou práce boli aj konzultácie s triednymi učiteľmi, ktorí dostali odporúčania, ako ďalej s triedou pracovať. V školskom roku 2017/2018 sme realizovali 38 stretnutí s 21 triedami, spolu sa zúčastnilo 712 účastníkov. Realizovali sme takmer rovnaký počet aktivít ako v školskom roku 2016/2017 ( 39 stretnutí). Počet prvých stretnutí s triedou- 16, počet druhých stretnutí-14, počet tretích stretnutí- 8.

**Práca s triedami na II. stupni a stredných školách – Deň otvorených dverí**

Cieľovou skupinou trojhodinových zážitkových aktivít v priestoroch oddelenia prevencie sú triedy, v ktorých učitelia vnímajú ťažkosti učiť a spolupracovať so žiakmi a je potrebné zlepšiť vzťahy medzi žiakmi. Najčastejšie riešenými problémami boli „živé deti“ (poruchy pozornosti, nedisciplinovanosť), nesformovaný kolektív, outsider v triede a problémové správanie jednotlivca v triede. Cieľom stretnutí je zistiť, ako situáciu vnímajú deti a motivovať ich k žiadanej zmene. Využívame najmä psychosociálne hry zamerané na podporu spolupráce, sebaspoznávania, pracujeme so skupinovou dynamikou. Triedni učitelia dostali po stretnutí návrhy a odporúčania pre ďalšiu prácu s triedou. Uskutočnilo sa 139 stretnutí ( 2016/2017- 148 stretnutí) s  triedami (z toho 1.stretnutie 52 tried, 2.stretnutie 33 tried, 3.stretnutie 21 tried, 4.stretnutie 14 tried, 5.stretnutie 7 tried, 6.stretnutie 6 tried, 7.stretnutie 2 triedy a 8. stretnutie 2 triedy, 10. stretnutie a 11. stretnutie jedna trieda) s 2640 návštevami žiakov, celkový počet hodín 341. Z toho 94 stretnutí sa uskutočnilo na II. stupni ZŠ a 45 stretnutí na SŠ. Triedny učiteľ bol prítomný na 24 stretnutiach. Účasť triedneho učiteľa na stretnutí s triedou sme odporúčali obzvlášť v prípade vzniku nových kolektívov ( piata a šiesta trieda ZŠ a prvé triedy SŠ). V našom zariadení sa uskutočnilo 63 stretnutí a na pôde škôl 76 stretnutí. V porovnaní s minulými školskými rokmi sa kontinuálne zvyšuje podiel stretnutí s triedami na škole. Zvyčajne prvé stretnutie s triedou (diagnostické, zoznamovacie, nadviazanie vzťahu so žiakmi) prebieha v našom zariadení. Ďalšie stretnutia s triedou sa uskutočňujú priamo na školách aj vzhľadom na obmedzené priestorové podmienky nášho zariadenia. Zvyšujúci sa počet stretnutí s triedami na školách tak vyjadruje trend pracovať s jednou triedou viackrát, intenzívnejšie a kontinuálne, aby práca plnila svoj cieľ a bola efektívna. Stredné školy skôr využívajú z našej ponuky primárnu prevenciu vo forme besied a majú problém poskytnúť nám priestor na stretnutia s triedami zameranými na riešenie konfliktov a vzťahov.

1. **Tematické besedy na školách**

Tematické besedy pre žiakov základných škôl a žiakov stredných škôl sú aktivitami primárnej prevencie, ktorých cieľom je sprostredkovať pomocou zážitku a vzájomného dialógu prehodnotenie názorov a postojov žiakov a poskytnúť dôležité informácie. Niekedy vzniká požiadavka na okamžitú intervenciu (napr. spolužiak, ktorý berie drogy, skúsenosti s extrémistickými skupinami). Beseda slúži zároveň na informovanie žiakov o CPPPaP ako o možnosti pomoci pri rôznych druhoch problémov (rodinné, osobnostné atď.). Školám ponúkame viacero tém besied, vychádzame tiež v ústrety špecifickým požiadavkám danej školy alebo triedy. V školskom roku 2017/2018 sa uskutočnilo 123 besied, v trvaní 238 hodín ( 2016/17-121 besied, v trvaní 220 vyučovacích hodín), ktorých sa zúčastnilo 2383 detí. V porovnaní s minulým školským rokom počet hodín venovaných besedám mierne narástol. Najväčší nárast počtu besied nastal pri téme „ako si (ne)ublížiť na internete“ a „trestná zodpovednosť“. Pre lepšiu zrozumiteľnosť pre učiteľov sme rozšírili názvy jednotlivých besied. Zoznam tém besied realizovaných v tomto školskom roku uvádzame nižšie aj s pôvodnými názvami. Naďalej sme distribuovali žiakom dotazník spätnej väzby. Žiaci mali možnosť sa anonymne vyjadriť, ktorá téma v rámci besedy ich zaujala, či sa dozvedeli niečo nové a ako boli spokojní so spôsobom a štýlom vedenia besedy našimi zamestnancami. Spätné väzby od žiakov na našu prácu boli do veľkej miery veľmi pozitívne.

Témy besied uskutočnených v školskom roku 2017/2018:

* extrémistické skupiny- **Extrémizmus, xenofóbia a strach z inakosti vs. solidarita, empatia** (8 stretnutí, 138 účastníkov)
* sexuálna prevencia- **Partnerstvo a riziká sexuálneho života** (11 stretnutí, 227 účastníkov)
* drogová prevencia- **Prevencia látkových a nelátkových závislostí** (19 stretnutí, 392 účastníkov)
* sekty a kulty- **Riziká vplyvu ideologických spoločenstiev** (11 stretnutí, 223 účastníkov)
* trestnoprávna zodpovednosť- **Aspekty porušovania zákona v oblasti medziľudských vzťahov, drog a extrémizmu** (16 stretnutí, 280 účastníkov)
* obchod s ľuďmi - **Ako sa nestať obeťou obchodovania s ľuďmi** (4 stretnutí, 91 účastníkov)
* kyberšikana- Ako si (ne)ublížiť na internete (27 stretnutí, 552 účastníkov)
* **mediálna výchova- Bezpečné používanie internetu, mobilných telefónov, riziká virtuálneho priestoru (9 stretnutí, 162 účastníkov)**
* **duševné zdravie na školách (4 stretnutí, 83 účastníkov)**
* **zvládanie stresu (2 stretnutia, 26 účastníkov)**

1. **Klubové aktivity, komunity detí, akcie pre deti**

Klubové aktivity prebiehajú v utorok až piatok v popoludňajších hodinách prevažne neštruktúrovanou formou. Deti voľne prichádzajú a sami rozhodujú o tom, ako budú tráviť čas. Klientelu klubu tvoria deti vo veku 6-18 rokov z miestnych komunít, sú to najmä klienti z individuálneho poradenstva a deti, ktoré do klubu prichádzajú po návšteve CPPPaP v rámci našej práce s triedami, alebo po uskutočnení besedy na škole. Vďaka prijímajúcej atmosfére a jasne definovaným pravidlám majú možnosť zažiť úspech, prijatie a postupne korigovať nevhodné spôsoby správania. Pri nadviazaní osobného vzťahu sa deti na nás obracajú so svojimi každodennými problémami (škola, kamaráti, rodina). Deti majú v klube možnosť vybrať si z viacerých aktivít, ktoré hravou formou umožňujú rozvoj určitých zručností (pozornosť, pamäť, hrubá a jemná motorika, sebaovládanie, riešenie konfliktov, empatia atď.), alebo poskytujú zážitky dôležité pre rozvoj osobnosti (sebapoznanie, úspech, spolupráca, poskytnutie a prijatie pomoci atď.)

Počas šk.r.2017/2018 sa uskutočnilo 1958 návštev detí (šk. rok 16/17-1805 šk. rok 15/16- 1854,), čo je v porovnaní s minulým školským rokom podobný údaj. Klub bol otvorený 150 dní a priemerná návšteva na jedno popoludnie bola 13,8 ( šk. rok 16/17-12,1 klientov). Celkovo v klube evidujeme 115 detí.

Možnosti aktivít v klube:

* aktivity s prvkami arteterapie (práca s hlinou, maľovanie farbami na sklo, textil atď.)
* psychomotorické aktivity (futbal, volejbal, vybíjaná)
* muzikoterapia (klavír, gitara, perkusie, bubny)
* terapia hrou (psychosociálne hry, hry na rozvoj sebaovládania a pozornosti, spoločenské hry, logické hry)
* dramaterapia (spoznávanie vlastných emócií, nacvičovanie scénok, natáčanie krátkych filmov).
* rôzne outdoorové aktivity

V klube sa koná jedenkrát do týždňa spoločné stretnutie detí a pracovníkov centra nazývané Komunita. Na komunite sa môžu deti vyjadriť k dianiu v Centre a ovplyvniť ho vlastnými návrhmi, hlavnú časť tvoria psychosociálne aktivity, zamerané na rozvoj určitých zručností. V šk.r.2017/2018 sa konalo 29 komunít, spolu 247 návštev detí. Priemer na jedno stretnutie je 8,52 detí.

Okrem pravidelnej klubovej činnosti organizujeme pre deti rôzne akcie - výlety a aktivity mimo priestoru CPPPaP, alebo organizované nad rámec bežnej prevádzky. V tomto školskom roku sme organizovali 8 akcií, boli to napr. cyklistický výlet, vianočný a halloweenský večierok, návšteva Vianočných trhov„ Jump-aréna, Zbierka Hodina deťom a pod. Uskutočnilo sa 79 návštev akcií. V rámci Klubu prebiehal v spolupráci s Detským fondom SR s nízkoprahovým zariadením Mixklub. projekt „Spájame sa a rastieme“ a projekt „Hravou cestou k dospelosti“ podporený MŠVVaŠ SR, ktoré sú podrobne uvedené v kapitole č.11 „Realizácia projektov“.

1. **Odborné konzultácie s učiteľmi**

Odborné konzultácie pre učiteľov pri riešení problémov a situácií v ich triede poskytujeme najmä v rámci práce s  triedami na I. a II. stupni ZŠ a stredných školách, tematických besied a poradenskej činnosti na školách. Obsahom konzultácii bola spätná väzba o fungovaní tried a jednotlivých žiakov a návrh ďalších postupov pri práci na riešení problémov s danou triedou alebo žiakom.

Zúčastnili sme sa štyroch rodičovských združení, na ktorých sme informovali rodičov o našej práci s triedou a diskutovali sme o ďalších navrhovaných postupoch Uskutočnili sme mediáciu medzi vedením školy a učiteľkou školy, kooperovali sme so školami pri organizovaní výchovných komisií. Zintenzívnili sme spoluprácu a komunikáciu s vedením škôl hlavne pri riešení vzájomných konfliktov a nedorozumení medzi učiteľmi a žiakmi.

1. **Spolupráca s koordinátormi prevencie**

V školskom roku 2017/2018 sa uskutočnili 6 stretnutí koordinátorov prevencie, tri pre koordinátorov základných a tri pre koordinátorov stredných škôl. Celkový počet účastníkov všetkých stretnutí bol 50. Na stretnutiach sme poskytli aktuálne informácie, riešili situácie na školách, dohodli intervencie na konkrétnych školách a zisťovali potreby a požiadavky zo strany škôl. K polroku a ku koncu školského roku nám koordinátori prevencie vyplnili dotazník, ktorý je spätnou väzbou na realizované aktivity oddelenia prevencie pre ich školu, spolu s podnetmi pre ďalšiu prácu, Celkové hodnotenia koordinátorov a ohlasy na našu prácu sú prevažne pozitívne, kritické ohlasy vnímame ako priestor pre zlepšenie našej práce.

Okrem toho sme pre koordinátorov zrealizovali tri semináre zamerané na témy:

„Vzájomná spolupráca školských zariadení s UPSVaR oddelením sociálno-právnej ochrany detí a sociálnej kurately“ prezentované vedúcim daného oddelenia - 22 účastníkov

„Prevencia sexuálneho násilia na deťoch“ prezentované PhDr. Slavkou Svitkovou a PhDr. Monikou Sýkorovou OZ Labyrint- 17 účastníkov

„Poruchy príjmu potravy“- prezentované Mgr. Palenčárovou Anabell Slovensko- 20 účastníkov

1. **Skupina „ Zaži sám seba, krok za krokom“**

Skupina pre deti na II. stupni ZŠ bola zameraná najmä na deti s problémom vyjadrovať vlastné emócie, vychádzať prijateľne a nadväzovať plnohodnotné vzťahy so svojim okolím (rodičia, súrodenci, spolužiaci, učitelia), s nedostatkom empatie, slabšou schopnosťou rešpektovať druhých a vnímať ich potreby, často s tým súvisiacim zníženým sebavedomým. V porovnaní s minulými rokmi skupinu navštevovali vekovo starší klienti (9 ročník ZŠ), ktorí prejavili záujem a schopnosť diskutovať a zaoberať sa rôznymi pre nich dôležitými životnými témami (partnerské vzťahy, drogy, šikana, móda, vzťahy s rodičmi a pod.). Priklonili sme sa k modelu, v ktorom klienti do veľkej miery určovali program skupiny .V minulosti využívané aktivity s prvkami arteterapie tak dostali oveľa menší priestor Cieľom stretnutí naďalej zostalo podporiť sebavyjadrenie detí, sebavedomie a schopnosť sebareflexie v bezpečnom prostredí. V školskom roku 2017/2018 sa uskutočnilo 30 stretnutí, s celkovým počtom účastí 160. Stretnutia prebiehali v pondelok popoludní vo forme polootvorenej skupiny. Podarilo sa nám uskutočniť 2 stretnutia za účasti rodičov navštevujúcich skupinu. Cieľom stretnutia s rodičmi bola prezentácia skupiny pre rodičov, poradenstvo v záťažových situáciách interakcie dieťa a rodič, popr. dieťa- rodič-škola. Stretnutí sa zúčastnili 7 rodičia.

1. **Skupina „Vykroč s nami do sveta hier“**

Skupina prebiehala zážitkovou formou a bola zameraná na rozvoj osobnosti a sociálnych zručností pomocou prvkov arteterapie a muzikoterapie. Skupina bola určená pre deti vo veku 6-10 rokov, najmä pre deti s problémovým správaním, sociálne málo zručné, so  zníženým sebavedomím, prípadne so psychosomatickými ťažkosťami. Cieľom a zameraním skupiny bolo vytvoriť priestor, kde v bezpečnej atmosfére mohli deti zažiť prijatie a akceptáciu, naučili sa vyjadriť svoje emócie, ale aj s nimi pracovať, lepšie poznať seba aj iných ľudí, rozvíjať komunikačné zručnosti a uvedomiť si svoje hodnoty a preferencie. V školskom roku 2017/2018 sa zrealizovalo 26 stretnutí s celkovým počtom účastí 140 a 12 účastníkmi. Stretnutia prebiehali v utorok popoludní v čase od 15 tej do 16 h. V porovnaní s minulým školským rokom 2016/2017 došlo k poklesu účastí o 40, čo bolo spôsobené najmä častou chorobnosťou tak detí zo skupiny, ako aj vedúcich skupiny. Podarilo sa nám uskutočniť  dve stretnutia s rodičmi. Prvé za zrealizovalo vo februári 2018 a druhé v mesiaci jún 2018. Stretnutia mali charakter skupinového poradenstva a prezentácie skupiny, kde rodičia dostali informácie, ako prebiehali naše skupiny, akým aktivitám sme sa venovali a zároveň riešili problémové úlohy v skupinách. Potom prezentovali riešenia a stratégie a vzájomne sa zdieľali. Po stretnutiach mohli rodičia využiť i možnosť individuálneho poradenstva, bola im poskytnutá spätná väzba na činnosť dieťaťa v skupine.

1. **Diskusná skupina pre stredoškolákov**

V školskom roku 2017-2018 sa nám podarilo otvoriť diskusnú skupinu pre stredoškolákov. Stretnutia prebiehali v piatok od 14.30 do 16.00.Skupina mala 9 účastníkov, celkovo sa uskutočnila 19 krát. Celkový počet účastí bol 100. Účastníci boli vo veku od 15 do 20 rokov, z rôznych stredných škôl aj mimo našej územnej pôsobnosti Preberali sme rôzne témy, ktoré prinášali do skupiny sami účastníci: moje slabé a silné stránky, dôvera k ľuďom, seba poškodzovanie, čas a časopriestor, sny, prvé lásky, fantázia, povery, hranice osobné a spoločenské, prečo práve ja, šťastie, vzťahy a prvý sex, škola a šikanovanie, moje hnevy a radosti.

1. **Práca s individuálnymi klientmi**

Oddelenie prevencie poskytuje tri druhy služieb pri individuálnej práci s klientmi: psychologickú diagnostiku, individuálne, rodinné a skupinové poradenstvo a rehabilitáciu (reedukáciu). Hlavnými dôvodmi príchodu klientov na individuálnu prácu na oddelenie prevencie sú osobnostné a psychické problémy a problémy v správaní. Okrem primárnych dôvodov sme sa u viacerých klientov venovali viacerým oblastiam.

1. **Odborné praxe študentov SŠ a VŠ**

Odbornú prax na oddelení prevencie absolvovalo v tomto školskom roku 11 študentov vysokých škôl (šk.rok 15/16- 5 študentov). Študenti sa zúčastňovali jednotlivých foriem práce, mali priestor pre otázky a diskusiu. Podľa možností tiež aktívne vstupovali do aktivít. Tiež nás oslovili viacerí študenti s otázkami týkajúcimi sa ich absolventských a seminárnych prác.

1. **Realizácia projektov**

V spolupráci s Komunitnou nadáciou Bratislava sme zrealizovali projekt „Daruj knihu“ vďaka ktorému bolo zakúpených 35 kníh pre klientov Klubu.

V spolupráci s Nadáciou pre deti Slovenska sme sa zúčastnili so 4 deťmi zbierky „Hodina deťom“.

Projekt „Spájame sa a rastieme“ bol finančne podporený Nadáciou pre deti Slovenska. Projektom sme sa snažili prepojiť deti dvoch na prvý pohľad rozdielnych komunít. Prostredníctvom vzájomných spoločných zážitkových aktivít sme vytvorili priestor spoznávania sa detí z nízkoprahových centier Mixklub a Mixáčik sídliacich v bratislavskej Vrakuni, v tzv. Pentagone (označované ako mestské geto) a detí navštevujúce naše zariadenie Centrum pedagogicko-psychologického poradenstva a prevencie Bratislava II., tzv. klubové aktivity. Pri vzájomných návštevách Klubov sme sa spoločne hrali (turnaj v stolnom tenise, v stolnom futbale, spoločné outdoorové aktivity, stolové hry), pripravili si vzájomné pohostenie, porozprávali sa a navštívili Jump-arenu. Prostredníctvom projektu sme priniesli deťom možnosť formovať si vlastné názory a postoje bez predsudkov a diskriminácie na základe reálnej skúsenosti s konkrétnymi ľuďmi z iného sociálneho a kultúrneho priestoru. Zároveň deti mohli pátrať po rovnakostí, ktoré ich môžu spájať. Pozitívnym zážitkom deti získali nové skúsenosti, že rôznorodosť nemusí prinášať len strach a obavy. Projekt vytvoril priestor pre spoluprácu, možnosť budovať si svoju sebaúctu, zažiť prijatie a prežívať radosť. Projekt bude kontinuálne pokračovať aj v školskom roku 2018/19 s názvom „Spájame sa a rastieme II“ realizáciou podobných aktivít aj v spolupráci s nízkoprahovým zariadením Kaspian v Petržalke.

1. **Prednášková a popularizačná činnosť**

**Prezentácia zariadenia na verejnosti:**

Člen rady školy viacerých škôl v našom obvode 1 OZ

Reprezentovanie CPPPaP v TV Bratislava na tému „Finančná gramotnosť 1 OZ

Prezentovanie zariadenia CPPPaP Ba II žiakom, učiteľom a rodičom ZŠ Bieloruská

1 OZ

**Iná odborná činnosť**

Semináre na tému „ Pedagogická práca s dieťaťom a riešenie záťažových situácii vo vzájomnej interakcii vedenia školy, učiteľa, vychovávateľa, rodiča a dieťaťa“

ZŠ Ostredkova- 17 vychovávateľov

ZŠ Ostredkova- 40 učiteľov

ZŠ Borodáčová- 5 vychovávatelia

ZŠ Ružová dolina- 4 vychovávatelia

Jeden seminár zameraný na drogovú prevenciu, Gymnázium Novohradská, 20 účastníkov.

2 zamestnanci nášho oddelenia prezentovali na stretnutí psychológov na pôde nášho zariadenia tému „Využitie areterapeutických techník“ pri práci s deťmi.

1. **Ďalšie vzdelávanie zamestnancov**

Dlhodobé (niekoľkoročné) vzdelávanie v psychoterapeutických výcvikoch

Dlhodobý výcvik v psychodynamickej psychoterapii 1 OZ

Účasť na seminároch a kurzoch

Využitie KBT u detí s ADHD a poruchami správania -kontinuálne vzdelávanie 1 OZ Využitie KBT u detí s ADHD a poruchami správania – kontinuálne vzdelávanie 1 OZ

Intenzívny kurz práce s terapeutickými kartami 2 OZ

Prenos, protiprenos a vysnívanie v terapeutickom procese 1 OZ

Kurz prvej pomoci 1 OZ

Školská a rovesnícka mediácia (interný seminár) PhDr. Balková – mediátor 5 OZ

Oslabenie dielčích funkcií (interný seminár) 1 OZ

Inštitút celoživotného vzdelávania, n.o. Komárno Kontinuálne aktualizačné vzdelávanie“ „ Výchova a učenie pomocou metódy nenásilnej komunikácie pre pedagogických a odborných zamestnancov – 1. úroveň.“ 2 OZ

Inštitút celoživotného vzdelávania, n.o. Komárno Kontinuálne aktualizačné vzdelávanie“ „ Výchova a učenie pomocou metódy nenásilnej komunikácie pre pedagogických a odborných zamestnancov – 2. úroveň.“ 2 OZ

seminár „ Poruchy príjmu potravy.“ Mgr. Švédová, psychoterapeutka, Inštitút zdravého vývinu Žilina

CPPPa P BA 2 Prednáška: „Asistent učiteľa.“ PaedDr. - Mazúrová, Oddelenie odborných a metodických činností OÚ OŠ v Bratislave. 3 OZ

Účasť na odborných seminároch a stretnutiach metodickej sekcie sociálneho vývinu prevencie CPPPaP

Seminár na tému „realizácia internetového poradenstvo, miesto elektronických médií v živote klientov“ Mgr.Madra – IPečko 5 OZ

prednáška Šnídl – Pravda a lož na facebooku 2 OZ

Odborný seminár v našom zariadení organizovaný pre OZ a koordinátorov prevencie

seminár s pracovníkom oddelenia SPO a SK pri UPSVaR Bratislava II - Mgr. Koiš

5 OZ

seminár „ Poruchy príjmu potravy.“ Mgr. Pálenčárová, klinická psychologička a psychoterapeutka v spolupráci s Anabell Slovensko 5 OZ

seminár „Prevencia sex. násilia na deťoch.“ PhDr. Sýkorová a PhDr. Svitková,  Občianske združenie Labyrint v spolupráci s CPPPaP BA 2 5 OZ

**j) Údaje o projektoch, do ktorých je školské zariadenie zapojené ( § 2 ods. 1 písm.**

OZ oddelenia poradenstva v sociálnom vývine a prevencie realizovalo projekt „**Daruj knihu“.**

*Projekt sa uskutočnil vďaka Komunitnej nadácii Bratislava.*

Všetci OZ sa zapájali do online poradenstva, ktoré sa stalo výstupným efektom z grantového programu podporeného MÚ Ružinov.

Zamestnankyne oddelenia sa taktiež zapájali do prípravy projektov MÚ Ružinov a MŠVVaŠ SR podľa výziev na rok 2018.

**Oddelenie špeciálno-pedagogického poradenstva** participovalo na realizácii projektov :

* Rozvoj grafomotorických a jazykových zručností u detí predškolského veku
* On line poradenstvo pre rodičov a žiakov

**k) kontroly a revízie realizované v minulom roku :**

Elektro rozvody prebehla september 2018

Hydranty prebehla jún 2018

Prenosné hasiace prístroje prebehla jún 2018

Plynová kotolňa máj 2018

Komín marec a september 2018

**l) Údaje o priestorových a materiálnych podmienkach školského zariadenia (§ 2 ods. 1 písm. l)**

Od začiatku školského roka 2009/2010 pôsobí naše pracovisko vo väčších priestoroch, ktoré nám síce poskytujú dostatočný priestor pre realizáciu individuálnych aj skupinových aktivít, avšak po dlhodobej prevádzke budovy vieme zhodnotiť jej nedostatky.

V lete 2015 novonastupujúca riaditeľka dala vypracovať Stavebno-technické posúdenie objektu CPPPaP z ktorého vyplýva :

Objekt bol postavený a využívaný na iný účel, čomu zodpovedala aj ľahká oceľová konštrukcia. K dnešnému dňu je hlavne konštrukcia ľahkého obvodového plášťa na konci životnosti. Korózna deštrukcia obvodových kovových konštrukcií neumožňuje jednoduchú výmenu okenných a výplňových konštrukcií. /kompletná správa je u p. vedúcej odboru školstva p.Mgr. Bc. Valašíkovej/.

V našej práci veľmi významným nedostatkom sú extrémne **nízke zvukovoizolačné vlastnosti** budovy, ktoré výrazne komplikujú prácu súčasne prebiehajúcich aktivít. Prejavuje sa to pri skupinovej aj pri individuálnej práci. Pri vyšetrení klienta často ruší rozhovor v iných miestnostiach, zároveň nemusí mať dostatočný pocit bezpečia a dôvery. Pri práci poradenského a diagnostického charakteru to pokladáme za významnú prekážku v dodržiavaní zásad etického kódexu

práce odborných zamestnancov.

Zlý technický stav strechy, plášťa budovy a uchytenia rámov okien spôsobuje **zatekanie na viacerých miestach** budovy. Na niektorých miestach je stav kritický, pri každom daždi zateká a kvapká voda. Aktuálne riešime zatekanie do budovy ako havarijný stav. Opakovane sme požiadali o riešenie zatekania zo strechy. Strecha je na viacerých miestach poškodená.

Zlý technický stav budovy spôsobuje problémy a **extrémne teploty v budove** najmä v letnom, ale aj zimnom období. V letnom období sa naopak budova veľmi rýchlo prehrieva a teploty vystupujú až nad 38 stupňov Celzia, čo je neprípustné pre prácu s klientom. Z tohto dôvodu, v záujme zdravia pracovníkov aj klientov, pokladáme za nevyhnutné zabezpečiť riešenie tejto situácie. V priebehu min.roka sme na požiadanie odboru školstva realizovali prieskum v oblasti komerčných ponúk v dostupnej lokalite. Cenové ponuky na prenájom administratívnych priestorov boli odovzdané ved.odboru školstva Mgr.Bc.Valašíkovej. Náklady na prenájom pre naše zariadenie vzhľadom na špecifikum odbornej činnosti považuje odbor školstva za nerealizovateľné formou komerčného prenájmu.

Investícia do rekonštrukcie našej budovy je podľa pracovníkov Ministerstva školstva neekonomická, budova je vhodná na demoláciu.

V priebehu šk.roka 2017/2018 nám bol ponúknutý formou výpožičky objekt internátu na Nevädzovej 7, Bratislava 2. Tento objekt je z hľadiska lokality vhodný pre našu činnosť, je však nevyhnutné, aby prešiel komplexnou rekonštrukciou – elektrické vedenie, voda, podlahy, priečky, internetová sieť, oprava fasády budovy. Predovšetkým je treba zabezpečiť predprojektovú a projektovú prípravu. Na všetky moje písomné žiadosti ohľadom zabezpečenia financovania rekonštrukcie som nedostala odpoveď. Na výzvu ohľadom podpisu zmluvy o výpožičku som odpovedala listom 15.10.2018. Za rizikový faktor v prípade výpožičky budovy považujeme :

* doteraz neriešený dlhodobý prenájom bytových jednotiek súkromným osobám. Tieto byty sú neoddeliteľnou súčasťou areálu internátu.
* Nie je prísľub finančných prostriedkov na projektovú prípravu  rekonštrukciu budovy
* Výpožička na 5 rokov negarantuje sídlo CPPPaP po uplynutí tohto obdobia

Vďaka podpore MŠVVaV sme v minulom školskom roku významne doplnili vybavenie diagnostickými a reedukačnými technikami, privítali by sme rozšírenie možností vzdelávania zamestnancov podľa potrieb zariadenia hradené zamestnávateľom a nie z vlastných finančných zdrojov.

**m) Údaje o finančnom a hmotnom zabezpečení výchovno-poradenskej a preventívnej činnosti školského zariadenia (§ 2 ods. 1 písm. m).**

**Správa o hospodárení - kalendárny rok 2017**

**Kalendárny rok 2017**

Organizácia k 31. 12. 2017 nemala žiadne závažné ekonomické skutočnosti, ktoré by ovplyvnili čerpanie rozpočtových prostriedkov. Poskytnuté finančné prostriedky, ktoré mala organizácia na rok 2017 pokryli všetky potrebné prevádzkové náklady, takže k 31. 12. 2017 organizácia nemala žiadne záväzky, ktoré by zaťažili rozpočet roku 2018.

Vzhľadom na stanovisko MVVVaŠ, ktoré zamietlo požiadavku na rekonštrukciu budovy / opravu strechy a výmenu okien/ sme už v roku 2017 nežiadali ďalšie finančné prostriedky na opravu zatekajúcej strechy a výmenu okien. Zlý technický stav budovy pretrváva.

Žiadosť o pridelenie finančných prostriedkov na fólie okien bola zamietnutá.

V roku 2017 sme dostali nenormatívne finančné prostriedky účelovo viazané na nákup diagnostických testov vo výške 3 231 €. Diagnostické testy sme nakúpili za 3 474,25 €, teda tieto prostriedky sme vyčerpali v plnom rozsahu a ešte sme sumu nad rámec účelových prostriedkov v sume 243,25 € vyčerpali z normatívnych finančných prostriedkov roku 2017.

**PRÍJMY**

**Príjmy štátneho rozpočtu: 890,86 €**

Z toho: príjem z prenájmu plynovodu 572,60 €

Preplatky zdravotných poisťovní 318,26 €

Mimorozpočtové príjmy: žiadne

**VÝDAVKY**

**Upravený rozpočet: 564 244,00 €**

Z toho: mzdy 610 364 399,00 €

fondy 620 125 478,72 €

vecné výdavky 630 69 916,67 €

z toho: elektrická energia 3 507,71 €

plyn 13 399,62 €

vodné a stočné 947,77 €

stravovanie zamestnancov 13 276,00 €

tvorba sociálneho fondu 3 870,78 €

drobná údržba na budove 804,68 €

odborná literatúra, UP do klubu 356,77 €

poštovné a telekomunikačné sl. 2 225,12 €

všeobecný materiál 6 477,35 €

všeobecné služby 6 953,71 €

(sem patria aj všetky revízie zariadení)

psychodiagnostické testy 3 474,25 €

OLO 138,06 €

daň z nehnuteľnosti 3 540,39 €

školenia a semináre 305,00 €

poistenie majetku 390,00 €

licencie 295,35 €

komunikačná infraštruktúra 206,40 €

bankové poplatky 32,26 €

odkúpenie kopírky 1 034,60 €

nákup výpočtovej techniky 3 384,10 €

nákup interiérového vybavenia 3 635,75 €

Bežné transfery 640 4 449,61 €

Z toho: odchodné 2 208,00 €

dávky nemocenského poistenia 2 241,61 €

V roku 2017 nám boli pridelené prostriedky na projekt „Hravou cestou k dospelosti“ vo výške 1 661 €, ktoré boli na pridelený účel aj využité.

**n) Cieľ, ktorý si školské zariadenia určilo v koncepčnom zámere rozvoja školského zariadenia na príslušný školský rok a vyhodnotenie jeho plnenia (§ 2 ods. 1 písm. n).**

Dlhodobým cieľom práce pracovníkov nášho zariadenia je poskytovať odborné psychologické, špeciálno-pedagogické poradenské služby deťom, žiakom, študentom, rodičom, pedagógom, lekárom, logopédom a iným žiadateľom ako aj vedenie preventívnych aktivít zameraných na predchádzanie psychopatologickým javom. Každoročne aktualizujeme svoju činnosť v zmysle príslušných POP a novej legislatívy v rezorte školstva.

Poskytovanie kvalitných a angažovaných služieb sa darilo vďaka osobnej zaangažovanosti všetkých pracovníkov, absolvovaniu vzdelávacích aktivít a výcvikov, ako aj ich osobnostnému rastu. Pravidelná terénna práca v MŠ, ZŠ a SŠ prispela ku skvalitňovaniu komunikácie s pedagógmi ako aj k lepšiemu poznávaniu a chápaniu klienta v jeho prostredí. Metodické semináre pre školských psychológov, výchovných poradcov, školských špeciálnych pedagógov a koordinátorov prevencie poskytujú priestor na prehlbovanie sebavzdelávania a supervíziu a súčasne zabezpečujú priestor na informačný tok a teamovú spoluprácu.

Významným cieľom nového vedenia od r. 2015 bolo vytvoriť priestor na skvalitnenie interpersonálnej komunikácie medzi oddeleniami a pracovníkmi vo všetkých pracovných pozíciách. K zlepšeniu atmosféry na pracovisku a s cieľom rozvíjať a podporiť komunikáciu na pracovisku sme zrealizovali 2 teambuildingové stretnutia, ktoré sa už stávajú pravidelnou súčasťou aktivít CPPPaP. Rovnako žiadanou aktivitou je aj príprava vianočnej výzdobe v priestoroch CPPPaP „vianočné dielničky“.

**Oddelenie poradenstva v osobnostnom, vzdelávacom a kariérovom vývine :**

Dlhodobým cieľom práce pracovníkov oddelenia je poskytovať odborne erudované, aktívne a časovo aktuálne psychologické služby. Tento cieľ napĺňame zvyšovaním odbornej kvalifikácie zamestnancov prostredníctvom kontinuálneho vzdelávania a vzdelávania zabezpečovaného individuálne OZ na vlastné náklady.

Ďalšie ciele:

1. Cieľ : zabezpečiť včasnú diagnostiku detí s potenciálnymi problémami pri zaškolení – depistáž vo všetkých materských školách v pôsobnosti mestskej časti, individuálne konzultácie s rodičmi a skupinové vyšetrenie školskej spôsobilosti v CPPPaP. Každý návrh na OŠD alebo zaškolenie v 0. tom ročníku je prekonzultovaný s rodičom.

Cieľ splnený : Počet odkladov ŠD -181, návrhov na zaradenie do 0-tého ročníka - 14.

2. Cieľ – poskytnúť komplexnú psychologickú starostlivosť žiakom s poruchami učenia, problémy žiakov riešiť priamo v teréne /trieda, škola/v interakcii s triednou učiteľkou, výchovným poradcov, príp. vedením školy. V diagnostike používať techniky a psychodiagnostické pomôcky zodpovedajúce veku a sociokultúrnemu prostrediu. U detí zo sociálne znevýhodneného prostredia dôsledne zvážiť stratégiu starostlivosti, poskytnúť priamo vyšetrenia na škole, zamerať sa na včasnú rediagnostiku a správne zaradenie detí do 1. ročníka.

Cieľ splnený (45 klientov evidovaných zo SZP).

3. Cieľ – poskytnúť psychologickú diagnostiku a následne psychologické poradenstvo intelektovo nadaných deťom, orientovať sa aj na individuálne začlenenie detí s intelektovým nadaním.

Cieľ splnený

4. Cieľ – v oblasti prípravy na povolanie – voľba povolania, kariérové poradenstvo.

Cieľ splnený: 356 individuálnych a skupinových vyšetrení profesijnej orientácie.

5. Cieľ – naďalej metodicky viesť výchovných poradcov základných a stredných škôl, upriamiť pozornosť na pokyny pre integrovaných žiakov ZŠ a SŠ, obzvlášť ohľadom dokumentácie.

Cieľ splnený /3 metodické stretnutia VP ZŠ a 4 stretnutia pre výchovných poradcov SŠ/, 11 metodicko-inštruktážnych návštev na školách VP SŠ/.

6. Cieľ – naďalej metodicky viesť školských psychológov formou informačno-konzultačných stretnutí a odborných seminárov

Cieľ splnený : 7 stretnutí /3 vzdelávacie semináre/.

7. Cieľ – u detí a žiakov s emocionálnymi a osobnostnými ťažkosťami posilniť ich optimálny vývin vedením klienta v terapeutickej starostlivosti.

Cieľ splnený ( 42 klientov v terapeutickej starostlivosti )

8. Zlepšenie diagnostickej a terapeutickej vybavenosti oddelenia.

Cieľ splnený. (zakúpené testy, terapeutické pomôcky a odborná literatúra v hodnote

2 520 eur)

**Oddelenie špeciálno-pedagogického poradenstva :**

Cieľom oddelenia špeciálno-pedagogického poradenstva bolo vstupovať do týchto okruhov, situácií a problémov: vývinové problémy detí predškolského veku, školská spôsobilosť, výkonové zlyhania žiakov v ZŠ a SŠ, výchovné problémy, narušenie študijnej motivácie, nedodržanie psychohygienických zásad štúdia, špecifické problémy nadaných detí, začleňovanie detí so špeciálnymi výchovno-vzdelávacími potrebami: špeciálno-pedagogická diagnostika a prognostika, metodická pomoc pri tvorbe individuálnych výchovno-vzdelávacích programov a plánov sa nám podarilo naplniť.

Cieľ zamerať sa na diagnostiku a korekciu na deficity v poznávacích a kognitívnych schopnostiach, deficity v jazykových schopnostiach, deficity v exekutívnych funkciách, percepčno-motorických deficitoch, v jemnej motorike a koordinácii, v ťažkostiach s orientáciou v čase a priestore, na hyperaktivitu, impulzivitu, oblasť psychosociálneho narušenia, profesijnej orientácie žiakov so ŠVVP sa nám podarilo naplniť.

Cieľ realizovať metodické stretnutia pre školských špeciálnych pedagógov a zamestnancov školských zariadení poverených starostlivosťou o deti so ŠVVP sme naplnili. Tematicky sme sa zamerali na deti so zdravotným znevýhodnením v oblasti porúch učenia a správania ako aj na nadané deti – možnosti reedukácie ťažkostí a oslabených čiastkových funkcií, rozvíjanie kreativity u nadaných detí, tvorbu individuálnych výchovno-vzdelávacích plánov, starostlivosť o detí s poruchami správania a iné.

Školám sme poskytovali metodické a školiace stretnutia tematického charakteru (poruchy učenia a správania), ktoré boli určené v prevažnej miere učiteľom škôl v mieste školy.

V oddelení sme plánovali naďalej poskytovať metodické a supervízne stretnutia ako aj praxe pre študentov špeciálnej pedagogiky, čo sme splnili.

Ďalšie cieľové oblasti:

1. Cieľ: zabezpečiť depistáž, prevenciu a komplexnú edukatívnu rehabilitáciu pre žiakov so špeciálnymi výchovno-vzdelávacími potrebami /ďalej ŠVVP/ v oblasti zdravotného oslabenia, špecifických vývinových porúch učenia a správania, nadaným žiakom

– cieľ splnený

1. Cieľ: poskytnúť a zabezpečiť výkon terapeuticko výchovnej pomoci deťom a žiakom s poruchami vývinu alebo správania, s ohrozeným emocionálnym vývinom a deťom so sťaženými životnými podmienkami v dôsledku ich zdravotného znevýhodnenia a ich zákonným zástupcom

- cieľ splnený

1. Cieľ: vykonávať depistáž v školských zariadeniach v našej pôsobnosti, zamerať sa na vyhľadávanie detí so ŠVVP

- cieľ splnený

4. Cieľ: prevencia a práca s rizikovými jedincami resp. skupinami prevažne  detí predškolského a mladšieho školského veku v oblasti grafomotoriky a jazykového vývinu. V prípadoch kde sa vyskytli najmä rizikové faktory

- cieľ splnený

5. Cieľ: Komplexná starostlivosť o žiakov so ŠVVP zabezpečiť procesom diagnostiky a prognostiky, navrhovania /podklady pre IVVP a odporúčania/ a realizácie ďalších intervenčných postupov – terapie, reedukácie, kompenzácie, korekcie, ako aj úzkej spolupráce s rodičmi, s pedagogickými a odbornými zamestnancami škôl /školský špeciálny pedagóg a psychológ, výchovný poradca, asistent učiteľa a pod./ a inými súvzťažnými odborníkmi /logopédi, lekári a pod/.

- cieľ splnený

6. Cieľ: Poskytovať metodické vedenie školským špeciálnym pedagógom a výchovným poradcom ZŠ. Cieľ splnený : 4 odborné semináre a individ. konzultácie podľa požiadaviek

- cieľ splnený

7. Cieľ – v rámci prednáškovej činnosti zamerať sa na prosociálne správanie u žiakov ZŠ, na vlastné sebapoznanie, psychohygienické aspekty vzdelávania, práca so stresom

8. Vzdelávanie zamestnancov, začatie a ukončenie adaptačného vzdelávania nového zamestnanca

- cieľ splnený

9. Vnútorná kontrolná a riadiaca činnosť, formou pravidelných porád oddelenia, individuálnych konzultácií a kontrolou dokumentácie

- cieľ splnený

10. Biblioterapia – skupinová forma práce

- cieľ nesplnený

**Oddelenie prevencie : ciele**

1. Na základných a stredných školách v našej pôsobnosti organizovať interaktívne besedy so žiakmi.

cieľ splnený;

1. Na základných a stredných školách práca s  triedami, vylepšenie vzťahov medzi žiakmi navzájom a učiteľmi a žiakmi.

pri vyhodnotení tohto cieľa sme dostávali formou spätnej väzby kladné ohlasy od žiakov ale aj učiteľov;

1. Supervízne a tematické stretnutia koordinátorov prevencie

podarilo sa nám uskutočniť všetky plánované stretnutia.

1. Individuálne konzultácie a poradenské služby pre pedagogických pracovníkov,

cieľ splnený

1. Poskytovať individuálne poradenstvo a psychoterapiu deťom a ich rodinám

cieľ splnený

1. Skupina „ Zaži sám seba, krok za krokom“

cieľ splnený

1. Skupina „Vykroč s nami do sveta hier“

cieľ splnený

1. Skupina pre stredoškolákov

cieľ splnený

1. Klubové aktivity, organizácia akcií a výletov pre deti

cieľ splnený

1. Realizácia projektov

Projekt „Daruj knihu“

oddelenie realizovalo projekt, cieľ splnený

Projekt „Zbierka Hodina deťom“

oddelenie realizovalo projekt, cieľ splnený

11. Prax pre študentov stredných a vysokých škôl.

cieľ splnený

1. Vzdelávanie pracovníkov oddelenia prevencie

cieľ splnený

Vytváranie priestoru pre vzdelávanie

cieľ splnený. Všetci zamestnanci majú možnosť časový priestor na vzdelávanie. Ako chýbajúca sa javí možnosť finančne prispieť pri absolvovaní rôznych seminárov a výcvikov, ktoré sú často pre zamestnancov finančne náročné.

1. Vnútorná riadiaca a kontrolná činnosť

cieľ splnený.

**o) Oblasti, v ktorých školské zariadenie dosahuje dobré výsledky, a oblasti, v ktorých sú nedostatky a treba úroveň činností zlepšiť vrátane návrhov opatrení (§ 2 ods. 1 písm. o).**

|  |  |
| --- | --- |
| SILNÉ STRÁNKY   * vysoká odbornosť pracovníkov; * absolvovanie vzdelávacích aktivít, financované z vlastných prostriedkov; * iniciatívnosť, aktívnosť, flexibilita pracovníkov; * vysoký podiel práce v teréne; * realizovanie projektov; * úzka spolupráca so školskými psychológmi, školskými špeciálnymi pedagógmi, koordinátormi prevencie a pedagógmi; * dostatočné priestorové možnosti pracoviska. | SLABÉ STRÁNKY     * slabé zvukovo izolačné vlastnosti budovy (vzájomné rušenie vyšetrení a konzultácii); * kultúra prostredia * slabé tepelnoizolačné vlastnosti budovy (extrémne prehrievanie budovy v letných mesiacoch); * technický stav budovy – zatekanie na viacerých miestach; * nedostatočné finančné ocenenie pracovníkov; * nedostatok financií na nové diagnostické pomôcky a testy, odb. literatúru; * nezohľadnenie vysoko odborných foriem vzdelávania v kreditnom systéme; * nedostatok parkovacích miest. |
| PRÍLEŽITOSTI   * vysoký záujem klientov o služby CPPPaP aj z iných mestských častí Bratislavy * kvalitná prezentácia činnosti na verejnosti * projekty * intenzívna spolupráca s riaditeľmi ZŠ a SŠ | RIZIKÁ   * nejednoznačnosť štatistického programu EVUPP a nezohľadňovanie počtu aktivít s klientom vo financovaní výkonov; * nedostatok finančných prostriedkov; * nedostatočná možnosť supervízie; * chýbajúca možnosť finančného ocenenia výnimočných výkonov a motivácie pracovníkov. |

**II. Ďalšie informácie o školskom zariadení:**

Naše zariadenie je financované z rozpočtu na základe nedokonalého a problematického systému EVUP. V tomto roku prebiehala rekonštrukcia tohto systému prostredníctvom UIPŠ čo spôsobilo celkové oneskorenie pri vstupoch do evidencie. Na spracovanie údajov zostalo zamestnancom iba pár týždňov počas letných prázdnin, v čase ktorý je určený primárne na čerpanie dovoleniek .Za pozitívne považujeme , že zamestnanci môžu údaje o výkonoch nahadzovať už priamo po aktivite s klientom a že prístup do systému je zabezpečený z ktoréhokoľvek počítača. Za negatívum považujeme, že nemáme prístup k výkazom, nie je možné odkontrolovať všetky výstupy a zobrazenie štatistiky.

Naše zariadenie spolupracuje pri poskytovaní starostlivosti okrem materských, základných a stredných škôl aj s diagnostickými centrami, VÚDPaP, Úradmi práce sociálnych vecí a rodiny v Bratislave, krízovými strediskami, Detským fondom SR, OZ Labyrint, Alianciou žien Slovenska, OZ Nota Bene, a inými CPPPaP v rámci BSK.

V Bratislave, 14.10.2018 PhDr. Danka Grečnerová

riaditeľka